Qui era Èrix?
Èrix (en grec antic Έρυξ) és un heroi grec que va donar nom a la muntanya siciliana d'Erix, famosa pel santuari d'Afrodita que hi havia al seu cim. Era rei dels Elimis, a Sicília.
És el fill de Butes l'argonauta, que va ser raptat per la deessa quan estava a punt de sucumbir al cant de les sirenes, en un moment en què aquestes volien interceptar el viatge dels argonautes. Alguns autors diuen que Èrix és fill d'Afrodita i Posidó. De vegades, el seu pare Butes no és considerat un argonauta, sinó un rei indígena de Sicília.
Se li atribueix la construcció del temple d'Afrodita al cim d'Erix. Era molt fort i expert en pugilat. Quan Hèracles tornava de robar els ramats de Gerió i passà per Sicília, Èrix el va desafiar a un combat, ja que volia prendre-li el bestiar. Hèracles acceptà el combat i el va matar. Però Hèracles no es quedà amb el regne, sinó que el donà als habitants del país, tot dient que un dels seus descendents tornaria per reclamar-lo. Això va passar quan el lacedemoni Dorieu va arribar a aquest lloc a fundar-hi una colònia.
Un heroi grec.